Изходът от потенциален балотаж Цачева - Радев става все по-запленет. За първия тур Цачева (20,2%) продължава да води с няколко пункта пред Радев (16,3%) - на база всички имащи право на глас.
Наблюдава се стандартното преди избори общо покачване на нивата на заинтересованост към кандидатите и към изборите въобще, съчетано и с противоречивото внушение, че гласуването е задължително. Декларативната активност към днешна дата може да се изчисли на около 55% от всички имащи право на глас - според избирателните списъци. Опцията „не подкрепям никого" за първия тур се подкрепя от 5,6% от всички имащи право на глас. Колко хора ще я ползват реално - на този етап може да бъде само хипотеза.	Tweet